CELEX: 32018R1718
Language: hu
Date: 2018-11-14 00:00:00
Title: Az Európai Parlament és a Tanács (EU) 2018/1718 rendelete (2018. november 14.) a 726/2004/EK rendeletnek az Európai Gyógyszerügynökség székhelye tekintetében történő módosításárólEGT-vonatkozású szöveg.

16.11.2018   
               
               
                  HU
               
               
                  Az Európai Unió Hivatalos Lapja
               
               
                  L 291/3
               
            
         AZ EURÓPAI PARLAMENT ÉS A TANÁCS (EU) 2018/1718 RENDELETE
         (2018. november 14.)
         a 726/2004/EK rendeletnek az Európai Gyógyszerügynökség székhelye tekintetében történő módosításáról
         (EGT-vonatkozású szöveg)
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 114. cikkére, valamint 168. cikke (4) bekezdésének c) pontjára,
         tekintettel az Európai Bizottság javaslatára,
         a jogalkotási aktus tervezete nemzeti parlamenteknek való megküldését követően,
         tekintettel az Európai Gazdasági és Szociális Bizottság véleményére (1),
         a Régiók Bizottságával folytatott konzultációt követően,
         rendes jogalkotási eljárás keretében (2),
         mivel:
         
                     (1)
                  
                  
                     Az Egyesült Királyság 2017. március 29-i azon szándékának bejelentésével összefüggésben, hogy az Európai Unióról szóló szerződés (a továbbiakban: az EUSZ) 50. cikke értelmében kilép az Unióból, a 27 másik tagállam a Tanács 2017. november 20-i ülése alkalmával az Európai Gyógyszerügynökség (a továbbiakban: az Ügynökség) új székhelyeként Amszterdamot (Hollandia) választotta ki.
                  
               
                     (2)
                  
                  
                     Tekintettel az EUSZ 50. cikkének (3) bekezdésére, az Ügynökség számára 2019. március 30-tól új székhelyet kell biztosítani.
                  
               
                     (3)
                  
                  
                     Az Ügynökség megfelelő működésének új székhelyén történő biztosítása érdekében az Ügynökség és Hollandia között székhely-megállapodást kell kötni mielőtt az Ügynökség elfoglalja új székhelyét.
                  
               
                     (4)
                  
                  
                     Üdvözlendő, hogy a hollandiai hatóságok erőfeszítéseket tesznek annak érdekében, hogy az áthelyezés közben és után is biztosított legyen az Ügynökség operatív hatékonysága, folyamatossága és zavartalan működése. Mindazonáltal a rendkívüli helyzetre tekintettel előfordulhat, hogy az Ügynökségnek átmenetileg az alapvető feladatai ellátására kell összpontosítania, és az egyéb tevékenységeket a közegészségügyre gyakorolt hatásuk és az Ügynökség működőképessége alapján rangsorolnia kell.
                  
               
                     (5)
                  
                  
                     A Bizottságnak figyelemmel kell kísérnie az Ügynökség új székhelyére való áthelyezésének teljes folyamatát, és hatáskörei keretein belül támogatnia kell azt.
                  
               
                     (6)
                  
                  
                     Annak érdekében, hogy az Ügynökség számára elegendő idő álljon rendelkezésre az áthelyezéshez, e rendeletnek sürgősen hatályba kell lépnie.
                  
               
                     (7)
                  
                  
                     A 726/2004/EK európai parlamenti és tanácsi rendeletet (3) ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            A 726/2004/EK rendelet az alábbi cikkel egészül ki:
            
               
                  „71a. cikk
                  Az Ügynökség székhelye Amszterdam, Hollandia.
                  Hollandia illetékes hatóságai megtesznek minden szükséges intézkedést annak biztosítása érdekében, hogy az Ügynökség legkésőbb 2019. január 1-ig ideiglenes székhelyére költözhessen, és hogy legkésőbb 2019. november 16-ig állandó székhelyére költözhessen.
                  Hollandia illetékes hatóságai 2019. február 17-ig, majd azt követően háromhavonta írásos jelentést nyújtanak be az Európai Parlamentnek és a Tanácsnak az ideiglenes helyszín átalakítása és az állandó épület építése terén elért eredményekről mindaddig, amíg az Ügynökség állandó székhelyére nem költözött.”
               
            
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
            Ezt a rendeletet 2019. március 30-tól kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Strasbourgban, 2018. november 14-én.
            
               
                  az Európai Parlament részéről
               
               
                  az elnök
               
               A. TAJANI
            
            
               
                  a Tanács részéről
               
               
                  az elnök
               
               K. EDTSTADLER
            
         
         
            (1)  HL C 197., 2018.6.8., 71. o.
         
         
            (2)  Az Európai Parlament 2018. október 25-i álláspontja (a Hivatalos Lapban még nem tették közzé) és a Tanács 2018. november 9-i határozata.
         
            (3)  Az Európai Parlament és a Tanács 726/2004/EK rendelete (2004. március 31.) az emberi, illetve állatgyógyászati felhasználásra szánt gyógyszerek engedélyezésére és felügyeletére vonatkozó közösségi eljárások meghatározásáról és az Európai Gyógyszerügynökség létrehozásáról (HL L 136., 2004.4.30., 1. o.).